**Xinjiangin yliopisto** (uiguuriksi شىنجاڭ ئۇنىۋېرستېتى, *Shinjang Univërsitëti*, kiin. 新疆大学, *Xīnjiāng Dàxué*, engl. *Xinjiang University*, lyhennys **XJU**) on Kiinan Xinjiangin uiguurien autonomisen alueen pääkaupungissa Ürümqissa toimiva yliopisto, joka on perustettu vuonna 1924.  Yliopistossa opiskelee erään lähteen mukaan runsas 8 000 opiskelijaa.

Xinjiangin yliopisto kuuluu maan kärkiyliopistojen kehittämisohjelman Double First Class -ohjelman piiriin, ja oli mukana tätä edeltäneessä Kiinan yliopistojen kehitysohjelmassa (Projekti 211).

Luonnontieteitä korostava ARWU-yliopistoranking ("Shanghain lista") luokitteli Xinjiangin yliopiston vuonna 2021 Kiinan yliopistojen rankinglistansa sijalle 129. ARWU:n alakohtaisessa arvioinnissa yliopisto menestyi parhaiten kemian tekniikan (chemical engineering) alalla. QS Top Universities sijoitti yliopiston Aasian yliopistojen luettelonsa sijaluokkaan 501-550 (2022).

Xinjiangin yliopiston opettajat ja opiskelijat uiguurivainon kohteena
---------------------------------------------------------------------

Kiinan viranomaiset ovat toimineet useiden vuosien ajan Xinjiangin uiguurien autonomisella alueella uiguurikulttuurin tyrehdyttämiseksi ja edistäneet jopa uiguurien kansanmurhaksi luonnehdittuja tapahtumia. Viranomaiset ovat vanginneet tai järjestäneet älymystöön kuuluvien "katoamisia"; ja siten estäneet lukuisien uiguuriälymystöön kuuluvien vaikuttajien normaalin elämän. Myös kymmenet Xinjiangin autonomisen alueen ainoan yleisyliopiston eli Xinjiangin yliopiston opettajat ja opiskelijat ovat joutuneet uiguurien vainon kohteeksi. Kesällä 2019 uutisoitiin ainakin 23 yliopisto-opettajan "internoimisesta" vankileireille vuoden 2016 jälkeen. Osa kadonneista oli kuollut pidätysten tai vankeuden aikana tai pian sellaisen jälkeen. Kadonneisiin kuuluvat esimerkiksi runoilija ja folkloristiikan opettaja Rahile Dawut (katosi 2017), yliopiston professori ja aiempin rehtori (presidentti) Tashpolat Teyip (pidätettiin ja erotettiin 2017), professori Abdukerim Rahman sekä uiguurikirjallisuuden professori Gheyratjan Osman (katosi 2018). Joidenkin tammikuun 2019 lähteiden mukaan yliopiston rehtorina toiminut professori Tashpolat Teyip olisi tuomittu salaisessa oikeudenkäynnissä kuolemaan pian 2017 pidätyksensä jälkeen.

Lähteet
-------

1. 1 2 3  Xinjiang University 4icu.org. Viitattu 13.12.2021. (englanniksi)
2. 1 2 3  Xinjiang University (XJU) timeshighereducation.com. Viitattu 13.12.2021. (englanniksi)
3. 1 2 3  Xinjiang University topuniversities.com. Viitattu 13.12.2021. (englanniksi)
4. 1 2  Academic Ranking of World Universities 2021 - Global Ranking of Academic Subjects - Xinjiang University shanghairanking.com. Viitattu 13.12.2021. (englanniksi)
5. ↑  Double First-Class university and discipline list policy update  14.12.2017. gov.au. Viitattu 13.12.2021. (englanniksi)
6. ↑  Arkistoitu kopio2021 Best Chinese Universities Ranking shanghairanking.com.  Arkistoitu 11.9.2021. Viitattu 13.12.2021. (englanniksi)
7. ↑  Xinjiang University President Purged Under 'Two-Faced' Officials Campaign  20.2.2018. Radio Free Asia, rfa.org. Viitattu 14.12.2021. (englanniksi)
8. ↑  Detained and Disappeared: Intellectuals Under Assault in the Uyghur Homeland  21.7.2019. Uyghur Human Rights Project (UHRP), uhrp.org. Viitattu 14.12.2021. (englanniksi)
9. ↑  Uyghur Scholar Rahile Dawut Named Honorary Professor in the Humanities by the Open Society University Network  12.8.2020. bard.edu. Viitattu 14.12.2021. (englanniksi)
10. ↑  Uyghur Literature Professor Confirmed Detained in Xinjiang  11.8.2021. Radio Free Asia, rfa.org. Viitattu 14.12.2021. (englanniksi)
11. ↑  Briefing: The Disappearance of Uyghur Intellectual and Cultural Elites. A New Form of Eliticide (pdf)  7.12.2021. Uyghur Human Rights Project (UHRP), uhrp.org. Viitattu 14.12.2021. (englanniksi)
12. ↑  Darren Byler: A Death Sentence For a Life of Service  22.1.2019. livingotherwise.com. Viitattu 14.12.2021. (englanniksi)

Aiheesta muualla
----------------

* List of Uyghur intellectuals imprisoned in China from 2016 to the present  (Last up-dated by Abduweli Ayup on October 20, 2021) (Arkistoitu – Internet Archive) (englanniksi) (uyghurhjelp.org)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Australia

 |

 |